 Proza - : - spre necunoscut Capitolul Xii (22) de nicolae tomescu : - spre necunoscut Capitolul Xii (22) de nicolae tomescu"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 &#65517; Premiile pentru poezie Nora iuga &#65517; MatAdor Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > canicula ... (Poezie) > Un om 3 ... (Proza) > intrebari ... (Poezie) > Potarnichea... (Poezie) > Un om 2 ... (Proza) > Un om 1 ... (Proza) > Bucurie ... (Poezie) > castele ... (Poezie) > primavara ... (Poezie) > haiku ... (Poezie) > primavara.... (Poezie) > Comoara de... (Articol) > ghicitoare ... (Poezie) > haiku ... (Poezie) > haiku ... (Poezie) > Locotenentul... (Presa) > putin si... (Poezie) > haiku ... (Poezie) > La... (Poezie) > senryu ... (Poezie) > Cimitirul... (Personale) > Haiku ... (Poezie) > Haiku ... (Poezie) > Senryu ... (Poezie) > Haiku ... (Poezie) > aceeasi... (Poezie) > aparitie... (Articol) > un gand ... (Personale) > strabatan... (Proza) > strabatan... (Proza) > strabatan... (Proza) > dezbateri... (Poezie) > neobservata... (Poezie) > strabatan... (Proza) > strabatan... (Proza) > strabatan... (Proza) > strabatan... (Proza) > strabatan... (Proza) > ghicitoare ... (Poezie) > Berze ... (Poezie) > mamarute ... (Poezie) > strabatan... (Proza) > Haiku ... (Poezie) > liniste ... (Poezie) > tril de... (Poezie) > Statul in... (Articol) > strabatan... (Proza) > Cad fulgi... (Poezie) > strabatan... (Proza) > in ajun de... (Personale) > strabatan... (Proza) > vremurile... (Poezie) > Ambitie ... (Poezie) > printre... (Poezie) > "Viata... (Articol) > senryu ... (Poezie) > strabatan... (Proza) > Refugiu ... (Poezie) > Ghicitoare ... (Poezie) > Haiku ... (Poezie) > Ghicitoare ... (Poezie) > inceput ... (Poezie) > Varste ... (Poezie) > S-au dus... (Poezie) > Bucovina -... (Articol) > Haiku ... (Poezie) > strabatan... (Proza) > strabatan... (Proza) > Ghicitoare ... (Poezie) > Haiku ... (Poezie) > strabatan... (Proza) > Rustice ... (Poezie) > Aparitie... (Presa) > Triluri... (Poezie) > strabatan... (Proza) > Speranta ... (Poezie) > strabatan... (Proza) > Copiii... (Poezie) > Haiku ... (Poezie) > Amintiri ... (Poezie) > Gand ... (Personale) > strabatan... (Proza) > strabatan... (Proza) > taranii... (Poezie) > Ghicitoare ... (Poezie) > despre... (Poezie) > strabatan... (Proza) > Enciclopedie... (Articol) > strabatan... (Proza) > Ghicitoare ... (Poezie) > strabatan... (Proza) > consolare ... (Poezie) > Pace-n... (Poezie) > General de... (Articol) > strabatan... (Proza) > strabatan... (Proza) > Ghicitoare ... (Poezie) > Ghicitoare ... (Poezie) > Ghicitoare ... (Poezie) > strabatan... (Proza) Traduceri ale acestui text 0 Comentariile membrilor > reddit_url='http:  www.poezie.ro index.php prose 13999111 spre_necunoscut_Capitolul_Xii_(22)' > Vizionari: 1761 > spre necunoscut Capitolul Xii (22) proza [ ] - - - - - - - - - - - - - - - - - - - - - - - - - de nicolae tomescu [inocentiu ] 2012-01-23 | | Acolo, la acea cota, in acel transeu, au stat mai bine de o saptamana. S-a obisnuit repede cu viata de acolo. inca din prima zi , dupa ce a facut cunostinta cu subordonatii, s-a gandit ca o parte a santului in care le era dat sa vietuiasca, nu se stie cat, ar fi bine sa fie acoperita. Acolo s-ar putea retrage, pe rand, soldatii, sa se usuce de apele ploilor si sa fie mai la adapost de bataia vantului. - Apoi, domnule sublocotenent, de ce sa ne mai obosim. N-o sa stam catu-i lumea aici. Ne-am schimbat pana acum, in cateva saptamani, de mai multe ori groapa in care vietuim, cei mai multi au schimbat-o cu una din care n-or mai iesi pana la a doua venire. Doar cate unul doi, din fiecare grupa, sunt aici de la inceput, adica de cand am trecut Prutul pe partea astalalta. Putem spune ca plutonul nostru ii aproape tot, de-acuma dincolo, dincoace am ramas noi cei care, ca si dumneavoastra, am venit de pe la casele noastre, ori cei care au fost redrestribruiti aici . - Nu, caporale, n-ai dreptate. Noi cei care am mai ramas, inca dincoace, de ce sa suferim si mai mult. Trebuie sa mai si degeram? si apoi ce zic eu, acum, este un ordin. Trebuie executat. Executarea, caporale! Te vei ajuta de grupa ce o comanzi. Termen pana diseara cand vor sosi marmitele cu mancare. Cei din apropiere s-au uitat cu mirare spre sublocotenent. Aici, in transeu, sub focul inamic, n-au mai primit alte ordine in afara de cele cu privire la deschiderea si incetarea focului, cu pornirea la asalt, cu retragerea ori, mai rar, cu plecarea unora in diferite misiuni de observare a inamicului. Cele mai multe din aceste ordine erau primite de comandantul de pluton de la capitan, prin curier sau telefonic, ori in timp de zi, cand nu era pericol, codat, prin ridicarea unor fanioane . - E spre binele tuturor, completa Nae. Cei patru caporali, comandanti de grupe, s-au mai mirat o data. stiau ce au invatat la scoala de gradati ca un ordin, atat de simplu de inteles, nu trebuie sa fie si explicat de catre cel ce l-a dat. Caporalul Samoila, cel caruia i-a fost adresat ordinul, s-a straduit si a reusit pana-n seara sa incropeasca un acoperis pe vreo trei metri liniari. stia el un zaplaz, cazut in apropiere, le-a explicat soldatilor cum sa mearga taras pana acolo si sa aduca, una cate una, scanduri si sa le puna la un capat al santului apoi, tot asa cu multa fereala, sa nu fie vazuti de inamicul ce era, si el in transee, la nici doua sute de metri, sa ia apoi pamant cu lopetile Lieneman, din biuta din fata transeului si sa-l batatoreasca peste scanduri. Au fost cu totii multumiti de realizare si au inceput, pe rand, sa intre acolo. Apoi soldatii, fara niciun ordin au mai acoperit, la celalalt capat aproape inca doi metri. Au pus o patura drept usa. - Asta este incaperea dumneavoastra, domnule sublocotenent, sa o stapaniti si sa va odihniti in ea sanatos. Aici si-a petrecut cateva nopti din acel aprilie aproape geros. Tot aici a insistat sa fie adus si corpul neinsufletit al soldatului Vasile Trifan. Bietul de el, inainte de lasarea intunericului, a strans de la camarazi cateva bidonase si a plecat, cu invoirea lui Samoila, la sipotul aflat nu departe. A mers tarandu-se si s-a intors, tot asa, cu bidoanele pline intr-un sac de spate. La doi pasi de marginea transeului, s-a ridicat in picioare si a sarit in el. Era inca in aer, pana a cadea, cand s-a auzit o pocnitura de pistol automat, pus pe pozitia foc cu foc. N-a apucat sa se ridice bine de pe fundul gropii si a cazut din nou, cu sacul in mana. in urmatoarele clipe, din gat ii tasni un suvoi de sange. N-au mai avut ce-i face. - si spusu-i-am sa nu se mai ridice in picioare cand iese din adapost! Spusu-i-am !si uitati-va acum la el  Ce-o sa zica domnul sublocotinent cand se va intoarce din adapostul domnului capitan?  ce-o sa zica?... N-a zis nimic domnul sublocotenent, si-a facut doar o cruce, si inca una inspre Vasile. Nici lui Samoila nu i-a zis nimic, nici nu si-a ridicat ochii spre el, de teama ca nu cumva sa-l certe din priviri. Nici capitanul Zamfir nu s-a uitat cu ochi mustratori la careva. A raportat doar telefonic, la batalion, ca un glont ratacit a curmat viata soldatului Trifan Vasile din plutonul 3, compania 18. Apoi, prin curier, a trimis vorba ca soldatul mort, aflat in transeu, sa nu fie inmormantat acolo, pentru ca, dupa el, o sa vina o echipa ce-l va duce, ca si pe altii ca el, in cimitirul Diviziei nou infiintat in satul din vale, Letcani. Acolo vor fi asezati, fiecare in cate un mormant, crestineste. Cei ce nu erau in posturile de observare l-au privegheat toata noaptea. Nae, la lumina lanternei, a citit cateva pasaje din Noul Testament ce-l avea intotdeauna la el, in porthart. Apoi camarazii au inceput sa povesteasca intamplari din viata raposatului, unele chiar hazlii. A doua zi, a fost luat Vasile de doi sateni batrani ce au venit cu o caruta pe cealalta parte a dealului ce nu era in bataia gloantelor dusmane. Tot acolo, in acel sant adanc, le-a mai citit o data din Evanghelii, dupa lasarea intunericului, in Joia Mare. Au fost cateva zile linistite in acea saptamana, rusii n-au atacat deloc, poate asteptau intariri. N-au atacat, dar au adus si pus in functiune un proiector care lumina, din cand in cand, ca ziua pana la pozitiile romanesti si mult mai departe. in noaptea de 15 spre 16 aprilie, aproape de ora 12, de la cateva plutoane vecine au inceput sa sune niste talangi inchipuind clopotele ce vesteau invierea. Pe data s-a aprins proiectorul si odata cu el au inceput a clantani cateva mitraliere, pistoale automate si carabine. Se auzeau chiar si gloantele ce treceau pe deasupra sau se infigeau in biuta din fata transeului. in afara de zgomotul infernal nu s-a intamplat, insa, nimic altceva. Configuratia liniei frontului a ramas aceeasi. Spre dimineata, pe potecuta din spate, ce nu putea fi vazuta de rusi, au aparut cativa mosnegi si cateva babute imbracati in haine de sarbatoare. N-au indraznit sa se apropie prea mult, dar au inceput sa strige de la distanta "Hristos a inviat!". Au fost auziti si le-au raspuns tot crestineste, la inceput putine voci, apoi tot mai multe: "Adevarat a-nviat". Nae si Samoila au iesit, cu fereala, si s-au apropiat de ei. Ca la un semn, batranii au inceput a scoate din cosurile ce le purtau in maini cozonaci, pasca, oua rosii si cateva sticle. Cel mai batran, cu caciula in mana, le zise: - Luati dragii mosului, luati, si sa ne iertati ca nu va putem da mai mult din putinul nostru. Luati si va bucurati de luminatul praznic al invierii Domnului. si cei ce au dat si cei ce au primit aveau lacrimi in ochi, Cei doi i-au imbratisat pe batrani, apoi le-au sarutat mainile. A fost o zi linistita, rar se auzea in departare, ori mai aproape cate o bufnitura de arma descarcata. Cei care nu erau la postul de observatie au inceput sa-si caute prin buzunare, ori prin saci, creioanele chimice si peticele de carte postala militara. Cu gandul departe si inmuind creionul in gura scriau, scriau. si-a scos si Nae, in coltul lui, fotografia cu ai sai. A fost facuta acum trei ani, la Photo Fischer, inainte de a pleca spre Odessa. Mult timp nu si-a luat ochii de pe ea. El in costumul inchis si cu cravata, Victoria in bluza alba, fusta bleumarin si sandale albe, fetita cu rochita inflorata, iar baietelul in pantaloni scurti cu bretele peste camasa cu maneca lunga. Parea, la figura, o copie a sa, in miniatura. A inceput sa scrie si el pe o carte postala aproape gri, la fel cu a celorlalti. Astazi, in Sfanta zi, s-a nimerit sa fie si ziua ei, a Victoriei, implinea 36 de ani, El va implini 37 peste 12 zile. Scria cu stiloul lui, cu penita foarte subtire, scria marunt, marunt, sa incapa cat mai mult. si-au schimbat de cateva ori, in decurs de o luna pozitia, dar, tot acolo, pe acele dealuri au ramas. intre timp acea primavara friguroasa a trecut. Odata cu iarba si papadiile din ea, au inceput si canonadele de artilerie sa mature dealurile din preajma iasilor, tot mai des treceau si avioane bombardand orasul, dar nu uitau sa mitralieze si deasupra transeelor. in dimineata zilei de 11 iunie au primit ordin de atac. S-au napustit din varful dealului asupra inamicului. Grenadele apoi chiar baionetele si-au spus cuvantul. Strigatele de Ura! anuntau victoria, de moment, a atacatorilor. Grupele rarite ale plutonului sau au intrat in transeele parasite de rusi. Dar nu pentru mult timp. O racheta rosie, ce strabatea cerul, anunta ca trebuie sa se reintoarca la cota 178 ,de unde au plecat. Soseau, pentru rusi intarituri. La un moment dat simti, parca, o mangaiere in umarul stang. Mai facu cativa pasi si se prabusi. Caporalul Samoila si soldatul siu, care intre timp ii devenise ordonanta, l-au tras intr-o groapa pricinuita de o bomba. A deschis ochii privind albastrul cerului. Privea cerul dar totodata o vedea, langa el, pe mama-sa dictandu-i lui, copil in clasa intai, o lectie din abecedar, si nu-si da seama cum s-a facut, dar acolo erau si fratii si surorile lui, dar parca erau mai multi, ba nu  erau tot ei, dar la diferite varste. i-au aparut apoi, si nu s-a speriat, pentru ca asa trebuia sa fie, strazile Sibiului, apoi iat-o pe Victoria si pe socrii sai, pe tiganii ce i-au cantat la nunta si chiar pe Marie, tiganca din Slimnic, care manca din felurile de bucate ale nuntii, iata si copiii asezati in banci, erau multi, dar el isi amintea numele fiecaruia si chiar intamplari legate de ei. iata-i si pe copiii sai, pe fetita si baiat, intinzand mainile spre el. Se vede pe el, acum, in Catedrala. Printre preotii ce slujeau in sobor il zareste si pe capitanul preot Botocan. inalt Prea Sfintia Sa Nicolae, din jiltul din dreapta altarului parca-i zambeste. Acum aude acordurile Baladei lui Ciprian Porumbescu dar nu vede pe nimeni cantand  ba da, este el in fata copiilor din satul spring. Apoi n-a mai auzit si n-a mai vazut nimic in juru-i. Doar acolo, in inaltul cerului, albastrul pare ca s-a deschis facand loc unor culori aurii                              . De pe front 12 iunie 1944 Mult stimata Doamna, Mi-a trebuit mult timp pentru a ma hotari sa va aduc eu la cunostinta durerea cea mare , caderea in lupta a sotului .. din Batalionul 30 grupul 90 V.M...in ziua de 11 iunie 1944 la ora  a fost lovit de o schije de Brandt  si in asistenta preotului confesor al Gr.90  a fost inmormantat la cimitirul Diviziei in groapa No.7 randul 1 din fata incepand cu numaratoarea de la dreapta la stanga si de la troita . i-am pus o cruce scriind pe ea                                Ani de zile, a fost Victoria cu gandul la acea groapa, din acel cimitir. Necazurile au tinut-o pe loc. Cand a reusit sa ajunga, nici urma de cruci. Tractorul destelenise locul. A aprins o lumanare printre macii adiati de vant. | index 'pageview'); 